BGC ปักธงยอดขายปีนี้โตกว่า 10% วางงบ 2.4-2.5 พันลบ. ปรับปรุง-ขยายกำลังผลิต
BGC ปักธงยอดขายปีนี้โตกว่า 10% หลังสถานการณ์โควิด-19 คลี่คลาย หนุนเศรษฐกิจฟื้น วางงบ 2.4-2.5 พันลบ. ปรับปรุง-ขยายกำลังผลิต เดินหน้าศึกษาและเจรจาเข้าซื้อกิจการ ต่อเนื่อง คาดชัดเจนภายในปีนี้
BGC ปักธงยอดขายปีนี้โตกว่า 10% วางงบ 2.4-2.5 พันลบ. ปรับปรุง-ขยายกำลังผลิต เดินหน้าศึกษาและเจรจาเข้าซื้อกิจการ ต่อเนื่อง คาดชัดเจนภายในปีนี้
2 มี.ค. 2565

นายศิลปรัตน์ วัฒนเกษตร ประธานเจ้าหน้าที่บริหาร บริษัท บีจี คอนเทนเนอร์ กล๊าส จำกัด (มหาชน) หรือ BGC เปิดเผยว่า บริษัทได้วางงบลงทุนไว้ราว 2,400-2,500 ล้านบาท เพื่อที่จะใช้ในการขยายกำลังการผลิตอย่างต่อเนื่องด้วยงบลงทุนไม่เกิน 2,000 ล้านบาท และงบลงทุนราว 400-500 ล้านบาท เพื่อใช้ในการปรับปรุงประสิทธิภาพการผลิตอย่างต่อเนื่อง
โดยในปี 2565 บริษัทวางเป้าหมายการเติบโตของยอดขายไว้ไม่ต่ำกว่า 5-10% โดยได้รับปัจจัยหนุนจากสถานการณ์การแพร่ระบาดของเชื้อไวรัสโควิด-19 ที่คาดว่าจะคลี่คลายอย่างต่อเนื่อง ส่งผลให้มีการเริ่มทยอยลดการบังคับใช้มาตรการต่างๆลง ซึ่งจะเข้ามาช่วยหนุนให้มีการฟื้นตัวของเศรษฐกิจทั้งในประเทศและทั่วโลก
ขณะที่ภาคธุรกิจต่างๆ เริ่มกลับมาให้บริการมากขึ้น อาทิเช่นร้านอาหาร ผับ บาร์ สามารถกลับมาเปิดให้บริการและประชาชนใช้ชีวิตได้ตามปกติ ซึ่งจะส่งผลดีการบริโภคสินค้าและความต้องการใช้บรรจุภัณฑ์ที่เพิ่มขึ้น โดยบริษัทได้มีการปรับปรุงประสิทธิภาพการผลิตให้ดีขึ้นอย่างต่อเนื่อง และได้เพิ่มสัดส่วนการใช้เศษแก้วในเตาหลอมเพื่อลดการใช้พลังงาน ในขณะเดียวกันยังได้ปรับราคาสินค้าให้เหมาะสมกับต้นทุนการผลิตที่ปรับตัวสูงขึ้นด้วย
ทั้งนี้บริษัทยังคงเดินหน้าศึกษา และ เจรจา เพื่อที่จะเข้าซื้อกิจการ (M&amp;A) อย่างต่อเนื่อง โดยปัจจุบันอยู่ในช่วงของการ Due Diligence ในหลายๆ ธุรกิจ ซึ่งคาดหวังว่าจะเห็นความชัดเจนและเข้ามาสนับสนุนการเติบโตของบริษัทในปี 2565 ด้วย
 